CELEX: 62018CN0277
Language: lv
Date: 2018-04-24 00:00:00
Title: Lieta C-277/18: Lūgums sniegt prejudiciālu nolēmumu, ko 2018. gada 24. aprīlī iesniedza Tribunal Administrativo de Círculo de Lisboa (Portugāle) – Henkel Ibérica Portugal, Unipessoal Lda/Comissão de Segurança de Serviços e Bens de Consumo

201807060311994062018/C 259/312772018CJC25920180723LV01LVINFO_JUDICIAL20180424222322Lieta C-277/18: Lūgums sniegt prejudiciālu nolēmumu, ko 2018. gada 24. aprīlī iesniedza Tribunal Administrativo de Círculo de Lisboa (Portugāle) – Henkel Ibérica Portugal, Unipessoal Lda/Comissão de Segurança de Serviços e Bens de Consumo
   
 ---documentbreak--- C2592018LV2220120180424LV0031222232Lūgums sniegt prejudiciālu nolēmumu, ko 2018. gada 24. aprīlī iesniedza Tribunal Administrativo de Círculo de Lisboa (Portugāle) – Henkel Ibérica Portugal, Unipessoal Lda/Comissão de Segurança de Serviços e Bens de Consumo
   
   (Lieta C-277/18)2018/C 259/31Tiesvedības valoda – portugāļu
      Iesniedzējtiesa
   
   
      Tribunal Administrativo de Círculo de Lisboa
   
   
      Pamatlietas puses
   
   
      Prasītāja: Henkel Ibérica Portugal, Unipessoal Lda
   
   
      Atbildētāja: Comissão de Segurança de Serviços e Bens de Consumo
   
   
      Prejudiciālie jautājumi
   
   
            1)
         
         
            Vai ar Savienības tiesībām – proti, Eiropas Parlamenta un Padomes 2001. gada 3. decembra Direktīvu 2001/95/EK par produktu vispārēju drošību (
                  1
               ), Līguma 28. un 30. pantu (kā bija minēti šajā direktīvā) [tagad – LESD 34. un 36. pants] un Padomes 1987. gada 25. jūnija Direktīvu 87/357/EEK (
                  2
               ) – ir saderīgs valsts tiesiskais regulējums, kas Portugālē ir noteikts ar 2005. gada 17. marta Dekrētlikumu Nr. 69/2005 un 1990. gada 10. maija Dekrētlikumu Nr. 150/90 un saskaņā ar kuru ir aizliegts pārdot ne tikai tādus izstrādājumus, kas var apdraudēt patērētāju veselību un drošību tāpēc, ka tos var sajaukt ar pārtikas produktiem, bet arī tādus izstrādājumus, kurus to izskata dēļ var sajaukt ar citiem izstrādājumiem, konkrēti – rotaļlietām, un kuri, lietojot tos parastā vai saprātīgi paredzamā veidā, var radīt risku patērētāju, it īpaši bērnu, veselībai un drošībai?
         
      
            2)
         
         
            Vai LESD 34. un 36. pantam ir pretrunā tāda valsts tiesību akta piemērošana, ar ko valsts teritorijā ir aizliegts tirgot ne tikai tādus izstrādājumus, kurus – kā noteikts minētās direktīvas [87/357/EEK] 1. panta 2. punktā – var sajaukt ar pārtikas produktiem, bet arī tādus citus izstrādājumus, kuru izskats var mudināt patērētājus izmantot tos citiem mērķiem nekā tam, kuram tie ir paredzēti, pat ja tie nav bīstami preparāti Eiropas Parlamenta un Padomes 1999. gada 31. maija Direktīvas 1999/45/EK par dalībvalstu normatīvo un administratīvo aktu tuvināšanu jautājumos, kas attiecas uz bīstamu preparātu klasifikāciju, iepakošanu un marķēšanu (
                  3
               ), 2. panta izpratnē?
         
      (
         1
      )	OV 2002, L 11, 4. lpp.
   
   (
         2
      )	Padomes Direktīva 87/357/EEK (1987. gada 25. jūnijs) par dalībvalstu tiesību aktu tuvināšanu attiecībā uz izstrādājumiem, kuri to maldinošā izskata dēļ apdraud patērētāju veselību vai drošību (OV 1987, L 192, 49. lpp.).
   (
         3
      )	Eiropas Parlamenta un Padomes Direktīva 1999/45/EK (1999. gada 31. maijs) par dalībvalstu normatīvo un administratīvo aktu tuvināšanu jautājumos, kas attiecas uz bīstamu preparātu klasifikāciju, iepakošanu un marķēšanu (OV 1999, L 200, 1. lpp.).